GiliGold/VAD_KnessetCorpus huggingface dataset:
דוד ביטן: כמי שעומד בראש הוועדה המטפלת בתקציב הכנסת הודעתי כי תקציב הכנסת יישא בכל עלות שתיגרם בעקבות תיקון זה.
דוד ביטן: לאור כל האמור - -
דב חנין: אולי ממשכורתך, לא מתקציב - - -
דוד ביטן: - - החליטה ועדת הכנסת לפנות אליך ולבקש - -
דב חנין: תתרום ממשכורתך.
דוד ביטן: אני תורם.
דוד ביטן: אני לא יודע אם אתה תורם, אבל אני תורם תמיד.
דוד ביטן: - - שתביא בפני הממשלה הצעת החלטה לפי סעיף 3א(א) לחוק חובת המכרזים שלפיה יתוקנו תקנות חובת המכרזים, ויאפשרו העדפה במכרזים של הכנסת ומתקציבה בשיעור של 25% למוצרים מיהודה ושומרון, ירושלים, הנגב והגליל.
דוד ביטן: אנחנו פונים אליו ומבקשים שהתקנות יוכנו ויובאו לאישור ועדת החוקה, חוק ומשפט של הכנסת בתוך שלושים יום.
דוד ביטן: אנחנו נעשה הצבעה שמית.
<אתי בן יוסף: חבר הכנסת דוד ביטן.
<אתי בן יוסף: חבר הכנסת יואב קיש.
<אתי בן יוסף: חבר הכנסת צחי הנגבי.
<אתי בן יוסף: במקומו ענת ברקו.
<אתי בן יוסף: חבר הכנסת אברהם נגוסה.
<אתי בן יוסף: חבר הכנסת אורן חזן.
<אתי בן יוסף: חבר הכנסת מיקי זוהר.
<אתי בן יוסף: חברת הכנסת מרב מיכאלי.
<אתי בן יוסף: במקומה חבר הכנסת יוסי יונה.
יוסי יונה: נגד
דוד ביטן: שוב אתה נגד, יוסי?
דוד ביטן: פעם אחת תהיה אתנו.
<אתי בן יוסף: חברת הכנסת איילת ורבין.
דוד ביטן: אתם נגד יהודה ושומרון?
דוד ביטן: נגד עזה?
איילת נחמיאס ורבין: אני נגד סימון ההתנחלויות.
איילת נחמיאס ורבין: אני נגד סימון מוצרים, נקודה.
איילת נחמיאס ורבין: אתם מסמנים.
<אתי בן יוסף: במקומו חברת הכנסת קסניה סבטלובה.
קסניה סבטלובה: נגד.
דב חנין: הכנסת בעד סימון מוצרים זה דווקא טוב.
דב חנין: מצטרפת לפרלמנט האירופי בדרישה לסמן מוצרים של מתנחלים.
אורן אסף חזן: הסימון היחיד של מוצרים זה אצלי במדף שאני אדע מה שייך למה.
דב חנין: אתם עשיתם את זה.
<אתי בן יוסף: איימן עודה.
<אתי בן יוסף: במקומו דב חנין.
דוד ביטן: לא חשבנו אחרת, דב.
דוד ביטן: לא תפתיע אותנו בחיים אתה.
<אתי בן יוסף: אחמד טיבי.
<אתי בן יוסף: במקומו מסעוד גנאים.
<אתי בן יוסף: חבר הכנסת אלעזר שטרן.
<אתי בן יוסף: במקומו חיים ילין.
חיים ילין: נגד.
<אתי בן יוסף: חבר הכנסת רועי פולקמן.
מכלוף מיקי זוהר: התייעצת עם יאיר לפני כן?
מכלוף מיקי זוהר: יאיר שובר עכשיו ימינה.
מכלוף מיקי זוהר: התייעצת אתו?
<אתי בן יוסף: חבר הכנסת ינון מגל.
<אתי בן יוסף: במקומו חברת הכנסת שולי מועלם.
<אתי בן יוסף: חבר הכנסת יואב בן-צור.
<אתי בן יוסף: במקומו חבר הכנסת וקנין.
<אתי בן יוסף: חבר הכנסת רוברט אילטוב – אינו נוכח.
חיים ילין: תתבייש.
חיים ילין: בחטיבה להתיישבות אותו דבר.
חיים ילין: לוקחים את עוטף עזה עם ההתנחלויות.
מכלוף מיקי זוהר: מה ההבדל?
חיים ילין: תתבייש לך.
חיים ילין: הדיון היה רק על ההתנחלויות.
חיים ילין: יש עתיד הוציא נגד ההחלטה הזאת.
<אתי בן יוסף: ישראל אייכלר.
שולי מועלם-רפאלי: - - - ההשתלחות - - -
איילת נחמיאס ורבין: חברת הכנסת מועלם, את לא היית בתחילת הדיון - - -
חיים ילין: - - - איך אתם עוזרים לקדם את המאבק - - - תגידי תודה לרבין - - -
אורן אסף חזן: אדוני היושב-ראש, אולי פשוט תעביר את זה כדי לסתום להם את הפה?
חיים ילין: - - - הקים את ההתנחלויות.
דוד ביטן: מנהלת הוועדה- -
אורן אסף חזן: אנחנו הצלחנו במקום שאתם נכשלתם.
אורן אסף חזן: בגלל זה אריאל זה קונצנזוס.
חיים ילין: אני בעד הטבה לכל מדינת ישראל.
חיים ילין: איך זה נשמע לך?
חיים ילין: תעצור את - - - את הקסאמים.
חיים ילין: הממשלה שלך.
חיים ילין: אחרי זה נדבר.
חיים ילין: ביום שיהיה שקט בעוטף עזה אני אתך.
חיים ילין: תקים משהו במדינה הזאת ותפתח את הפה.
אורן אסף חזן: אתה מוזמן לעבור אצלי שיעור.
אורן אסף חזן: קודם כול ספר על הז'יטונים שאתה זרקת.
דוד ביטן: אני רוצה לומר את תוצאות ההצבעה.
אורן אסף חזן: בפעם האחרונה שהוא היה בקזינו, הוא שכח שם כל כך הרבה שהוא מרשה לעצמו לדבר - - - תתבייש לך.
אורן אסף חזן: עאלק, חבר הכנסת.
דוד ביטן: די, כבר, מספיק.
דוד ביטן: מספיק להגיע לדברים האלה.
דוד ביטן: תוצאות ההצבעה, בבקשה.
<אתי בן יוסף: בעד- 10, נגד- 6, אחד אינו נמצא.
דוד ביטן: 10 נגד 6.
דוד ביטן: אנחנו נפנה לראש הממשלה.
דוד ביטן: חבל שמפלגת העבודה ויש עתיד הצביעו נגד.
איילת נחמיאס ורבין: חבל שאתם רוצים לגרום לסימון מוצרים על-ידי העולם ולגרום לחרם - -
דוד ביטן: שלום, אני פותח את ישיבת הוועדה.
דוד ביטן: כפי שאתם רואים, הנחנו לכם את סיכום פעילות הוועדה במושב הראשון של הכנסת ה-20.
דוד ביטן: לכל אחד יש את זה.
דוד ביטן: כל הכבוד למנהלת הוועדה, לנועה, וליועצת המשפטית, ולכל מי שעבד על זה.
רוברט אילטוב: עושים את זה בסוף קדנציה בדרך כלל.
דוד ביטן: במושב הזה היו הרבה דברים, אז הם אמרו נעשה.
דוד ביטן: דוח ביצוע.
איציק שמולי: אדוני היושב-ראש, פורסם בחדשות שאתה רוצה לפגוע בשכר חברי הכנסת.
דוד ביטן: לא בשכר חברי הכנסת.
דוד ביטן: תראה, היום, לצערי הרב, יש ועדת אתיקה ואין לה שום סמכות, הכול סתם שטויות – נזיפה וזהו, אתה מבין?
דוד ביטן: אז כל אחד שיידע שיש גם סנקציות כלכליות.
דוד ביטן: גם רוזנטל שכנע אותי להביא את תקנון האתיקה.
דוד ביטן: נעשה גם את זה.
רוברט אילטוב: אם רוזנטל שכנע אותך, אני צריך להתחיל לדאוג?
דוד ביטן: לא, שכנע, העיקרון, לגבי התוכן, נשב על זה.
דוד ביטן: מכיוון שגפני איננו והוא מנהל ועדה, אנחנו נדחה בינתיים את הדיון בסעיפים שלו.
דוד ביטן: המלצה לבחירת סגן יושב-ראש כנסת.
דוד ביטן: יש עתיד, אתם יודעים, התפטר הסגן שהיה, שי פירון.
דוד ביטן: ומבקשים מישהו אחר.
יואב בן צור: מאיר כהן.
דוד ביטן: מאיר כהן.
<קריאה: מאיר כהן, כולם בעד.
איציק שמולי: למחנה הציוני יש פה שני נציגים?
איציק שמולי: שאני לא אצביע בטעות.
איילת נחמיאס ורבין: לא, אנחנו עכשיו בחסר אחד - - -
דוד ביטן: יש אחד, אני לא רואה שניים.
דוד ביטן: כן, יש שניים.
איילת נחמיאס ורבין: יש לנו שלושה, אבל חסר לנו אחד.
איילת נחמיאס ורבין: בעד ההמלצה לבחור בחבר הכנסת מאיר כהן כסגן יושב-ראש הכנסת – פה אחד
איילת נחמיאס ורבין: נמנעים – אין
דוד ביטן: סדרי הדיון המשולב להודעת ראש הממשלה בפתיחת המושב השני של הכנסת ה-20 ובהצעות להביע אי-אמון בממשלה.
ירדנה מלר-הורוביץ: היום אנחנו פותחים את המושב.
ירדנה מלר-הורוביץ: בהתאם לתקנון, נשיא המדינה רשאי לפתוח, ואכן הוא מנצל את ההרשאה הזו.
ירדנה מלר-הורוביץ: ראש הממשלה ימסור הודעה מדינית על התקופה שחלפה והתכניות של הממשלה.
ירדנה מלר-הורוביץ: ויש הצעות אי-אמון.
ירדנה מלר-הורוביץ: כשיש הצעות אי-אמון והודעת ממשלה, ניתן לקיים דיון סיעתי משולב, וועדת הכנסת מתבקשת לקבוע את סדרי הדיון.
ירדנה מלר-הורוביץ: בשנה שעברה, כשפתחנו את המושב, היה גם אי-אמון וגם הודעת ראש הממשלה.
ירדנה מלר-הורוביץ: נקבע דיון סיעתי משולב, ארבע דקות לכל סיעה.
ירדנה מלר-הורוביץ: מה שתחליטו, להחלטתכם.
דוד ביטן: צחי, מה ההמלצה פה?
דוד ביטן: כמו שהיה קודם?
צחי הנגבי: ארבע דקות לכל סיעה.
צחי הנגבי: ארבע דקות, שיישאר ארבע דקות.
דוד ביטן: ארבע דקות לכל סיעה.
ירדנה מלר-הורוביץ: יופי, תודה.
דוד ביטן: בעד סדר הדיון המשולב – פה אחד
דוד ביטן: <אתי בן יוסף:> פה אחד.
דוד ביטן: הנימוק של כל סיעה הוא עשר דקות?
ירדנה מלר-הורוביץ: למען הסר ספק.
ירדנה מלר-הורוביץ: הצעות אי-האמון – כל סיעה שהגישה אי-אמון, נציג מטעמה ינמק במסגרת של עשר דקות.
ירדנה מלר-הורוביץ: השרים הרלוונטיים יענו.
ירדנה מלר-הורוביץ: אני יודעת שעל שלוש הצעות ישיב השר המקשר, יריב לוין.
ירדנה מלר-הורוביץ: על ההצעה של ישראל ביתנו ישיב שר הביטחון.
ירדנה מלר-הורוביץ: לאחר מכן יהיה הדיון הסיעתי המשולב שבו קבעה הוועדה ארבע דקות לכל נציג של כל סיעה.
דוד ביטן: כמו שהיה בפעם שעברה.
דוד ביטן: <בקשת יושב-ראש ועדת החינוך, התרבות והספורט למיזוג הצעות החוק:>
דוד ביטן: הצעת חוק צער בעלי חיים (הגנה על בעלי חיים)(תיקון - החמרת ענישה בגין התעללות בבעלי חיים), התשע"ה-2015>
דוד ביטן: בקשת יושב-ראש ועדת החינוך, התרבות והספורט למיזוג הצעות החוק הבאות:
דוד ביטן: הצעת חוק צער בעלי חיים (הגנה על בעלי חיים) (תיקון מס' 13), התשע"ה-2015; והצעת חוק צער בעלי חיים (הגנה על בעלי חיים)(תיקון - החמרת ענישה בגין התעללות בבעלי חיים), התשע"ה-2015, של חבר הכנסת איציק שמולי וקבוצת חברי כנסת.
דוד ביטן: אני זוכר שחתמנו לך על זה.
דוד ביטן: יש התנגדות לזה?
דוד ביטן: אני לא חושב שצריכה להיות התנגדות.
דוד ביטן: בעד מיזוג הצעות החוק– פה אחד
איציק שמולי: הצעת חוק נתוני אשראי, התשע"ו-2015>
דוד ביטן: בקשת הממשלה להקדמת דיון.
דוד ביטן: אתה הנציג?
דוד ביטן: ממשרד האוצר?
<גיל ברינגר: אני נציג השרה.
דוד ביטן: שרת המשפטים?
<גיל ברינגר: כן.
דוד ביטן: בוא נתחיל עם הצעת חוק נתוני אשראי, התשע"ו-2015.
דוד ביטן: למה אתה חושב שצריך להקדים את הדיון?
<גיל ברינגר: ההצעה מהווה את התשתית המשפטית של כל הרפורמה בבנקאות שאנחנו רוצים להעביר, גם אנחנו, משרד המשפטים וגם משרד האוצר.
<גיל ברינגר: חוק הלוואות חוץ בנקאיות, שכבר עבר, תלוי במעבר של הרפורמה הזו.
<גיל ברינגר: חוק נוסף שהאוצר הולך להעביר, שירותים פיננסיים בגופים חוץ מוסדיים, גם הוא תלוי בתשתית המשפטית הזו.
<גיל ברינגר: למעשה, החוק הזה מאפשר פתיחה של מידע שלא קיים היום, מידע שנמצא בידי 70% מהבנקים, זאת אומרת, הבנקים הגדולים.
<גיל ברינגר: מידע ביחס לתנאים של הלוואות ביחס ללווים ייפתח גם לבנקים קטנים, גם לגופים חוץ מוסדיים.
<גיל ברינגר: זה יאפשר תחרות גדולה יותר, זה יאפשר למלווה לתת הלוואה בתנאים שהם טובים יותר, זולים יותר מבחינת האשראי, ללווה שנמצא בקצה.
<גיל ברינגר: כל הרפורמות האלה תלויות בדבר הזה.
דוד ביטן: למה זה דחוף?
דוד ביטן: אתה לא אומר לי למה.
<גיל ברינגר: מכיוון שכל הרפורמות האלה תלויות בזה.
דוד ביטן: רפורמות שנמצאות בחוק ההסדרים?
<גיל ברינגר: לא, לא רפורמות שנמצאות בחוק ההסדרים.
דוד ביטן: יש ביניהן רפורמות שנמצאות בחוק ההסדרים?
<גיל ברינגר: יש לנו רפורמה אחת שכבר עברה, ורפורמה אחת שהולכת לעבור.
דוד ביטן: לכן צריך לשלב אותן.
דוד ביטן: בגלל השילוב נצטרך להקדים.
דוד ביטן: בעד אישור הבקשה להקדמת הדיון בהצעת החוק – פה אחד
דוד ביטן: גפני, אם אתה ממהר, נעבור אליך.
דוד ביטן: בקשת יושב-ראש ועדת הכספים להקדמת הדיון בהצעת חוק מיסוי מקרקעין (שבח ורכישה)(תיקון מס' 28), התשע"ו-2015 לפני הקריאה השנייה והשלישית.
דוד ביטן: תסביר לנו.
משה גפני: מדובר על הצעת חוק שהיא פוטרת ממס שבח אינפלציוני, גם פוטרת ממס עיזבון.
משה גפני: זו הטבה שתינתן רטרואקטיבית.
דוד ביטן: זה לטובת האנשים?
משה גפני: לטובת האנשים.
משה גפני: אני ביקשתי לפצל את זה.
דוד ביטן: אם זה לטובה, נקדים.
משה גפני: אני ביקשתי לפצל את זה ולהעלות את זה מיד למליאה, לא יחד עם כל חוק ההסדרים מכיוון שצריך ללכת רטרואקטיבי, וללכת רטרואקטיבי, אם אתה תחכה, זה ייקח זמן.
דוד ביטן: אם יש הטבה, עדיף להקדים כמה שיותר.
משה גפני: משרד האוצר והשר הלכו איתי.
משה גפני: משרד האוצר תמך בזה.
דוד ביטן: בעד בקשת יושב-ראש ועדת הכספים להקדמת דיון בהצעת החוק – פה אחד
דוד ביטן: אתה יכול לחזור לוועדת הכספים.
משה גפני: הצעת חוק העונשין (תיקון מס' 12 והוראת שעה), התשע"ו-2015>
דוד ביטן: הצעת חוק העונשין.
דוד ביטן: תסביר לנו למה אתה רוצה להקדים.
<גיל ברינגר: אני אסביר בקצרה את ההצעה.
<גיל ברינגר: יש לנו שתי הצעות שקשורות ביידויי האבנים, בתופעה הזו.
<גיל ברינגר: ההצעה הראשונה היא תיקון לחוק העונשין, היא קובעת שלושה דברים – אחד, עונשי מינימום - - -
יואל חסון: איפה הוא?
יואל חסון: על מה הוא מדבר?
<גיל ברינגר: על חוק העונשין.
דוד ביטן: סעיף ב2.
<גיל ברינגר: תיקון מס' 2 לחוק העונשין עוסק בשלוש נקודות שונות – אחת, הוא קובע עונשי מינימום בנושא של יידויי אבנים, שהם יהיו לכל הפחות חמישית מהעונש המקסימלי.
<גיל ברינגר: יש לנו עבירות של יידויי אבנים של עשר שנים ושל עשרים שנה.
<גיל ברינגר: הוא קובע שעונשי המינימום יהיו לכל הפחות שנתיים עד ארבע שנים.
דוד ביטן: אתה מדבר על החוק הזה.
<גיל ברינגר: כן, על חוק העונשין.
<גיל ברינגר: זה דבר אחד.
<גיל ברינגר: דבר שני, הוא מגדיר אבן ככלי נשק מסוכן - - -
דוד ביטן: הבנו, הבנו, הבנו.
<גיל ברינגר: לא, הוא עושה שלושה דברים שונים.
<גיל ברינגר: הדבר השלישי, הוא שולל קצבאות בגין הילד בזמן שהוא הורשע בעבירה של - - -
דוד ביטן: זה דחוף מאוד לנוכח מה שקורה היום.
<גיל ברינגר: ברור לחלוטין.
דוד ביטן: בעד הבקשה להקדים את הדיון בהצעת החוק – פה אחד
יואל חסון: אתם לא תוכלו להגיד שאנחנו מצרים את צעדיה של הממשלה להילחם בטרור באופן משמעותי.
יואל חסון: נכון, אדוני יושב-ראש הקואליציה?
אלעזר שטרן: דרך אגב, זה כל אבן בכל מקום?
<גיל ברינגר: כן, כמובן.
<גיל ברינגר: בנסיבות של טרור.
<גיל ברינגר: אנחנו מדברים על נסיבות של טרור.
דוד ביטן: לא סתם אם אני זורק אבן על מישהו.
דוד ביטן: הצעת חוק הנוער (שפיטה, ענישה ודרכי טיפול)(תיקון מס' 20)(דרכי טיפול לאחר הרשעה), התשע"ו-2015.
דוד ביטן: תנמק לנו.
<גיל ברינגר: אני אסביר במה החוק עוסק.
<גיל ברינגר: חוק הנוער היום לא מאפשר – אלא במקרה של אי-הרשעה – קנסות או חיוב בפיצויים להורה של הקטין שהיה מעורב בעבירה כזו או אחרת.
יואל חסון: תסביר עוד פעם.
<גיל ברינגר: כיום חוק הנוער לא מאפשר, אלא במקרה של אי-הרשעה.
<גיל ברינגר: זאת אומרת, אם הנער הזה הורשע, הקטין הורשע, אי-אפשר לתת קנס, לא לחייב את ההורים בפיצויים ולא בהוצאות משפט בגין אותה עבירה.
יואל חסון: בגלל שהילד נענש, אי-אפשר עונש נוסף.
גיל ברינגר: לא בגלל שהוא נענש, בגלל שאנחנו החלטנו לא להרשיע אותו.
גיל ברינגר: יש לנו דרכי טיפול אחרות.
גיל ברינגר: לפעמים דרך הטיפול היא דרך קנס להורה או פיצוי של קורבן העבירה.
גיל ברינגר: ביחס לאותן חלופות, לחלופות שהזכרתי כרגע, כאשר אנחנו מדברים על נסיבות של יידויי אבנים במסגרת של טרור, ההצעה מבקשת לקבוע שניתן יהיה גם במקרה של הרשעה של הקטין להטיל חיוב בקנס, או פיצויים, או הוצאות משפט, על הורי הקטין.
גיל ברינגר: כמובן, זה לא יחול - - ->
רוברט אילטוב: מה גודל הקנס?
<גיל ברינגר: הקנס הוא אקוויוולנטי לעבירה, כמו בסעיף 61 לחוק העונשין.
<גיל ברינגר: זאת אומרת, בסעיף 61 לחוק העונשין יש עבירה.
<גיל ברינגר: יש לה תמיד עונש של מאסר וחלופה אקוויוולנטית בקנס.
<גיל ברינגר: אותו הדבר פה.
<גיל ברינגר: אגב, עדיין לא הוכרע אם זה יהיה הקנס המקסימלי או לא.
<גיל ברינגר: זה ביחס לגובה הקנס.
<גיל ברינגר: כמובן שזה לא יחול כאשר ההורה יצליח להוכיח שהוא עשה את מה שהוא יכול היה לעשות כדי לעצור את הקטין וזה מה שקרה.
יואל חסון: בבית המשפט תהיה סיטואציה שההורה יצטרך להוכיח שהוא לא ידע, או לא היה מודע.
<גיל ברינגר: הוא לא עשה את מה שצריך לעשות הורה כדי למנוע את זה.
<גיל ברינגר: הכלל הזה הוא כלל קבוע, הוא לא כלל דווקא בחוק הזה.
יואל חסון: אם הוא יגיד לא ידעתי?
<גיל ברינגר: זה לא יספיק כנראה.
<גיל ברינגר: הוא יצטרך להראות שהוא ניסה לעשות משהו, או יכול היה לעשות.
יואל חסון: סתם מעניין אותי לדעת.
יואל חסון: שאלה נוספת, נושא הקצבאות, שלילת קצבאות וכולי, זה נמצא בסל הזה או במקום אחר?
דוד ביטן: זה בחוק הקודם, מה שעשינו ב-ב'.
<גיל ברינגר: לא, זה בחוק הקודם.
אלעזר שטרן: אתם לא רואים סכנה שהדפוס הזה של חיוב הורים שצריכים להוכיח – ההיגיון הזה יוכל ללכת להרבה מאוד עבירות פליליות אחרות?
<גיל ברינגר: לא, זה בנסיבות של טרור.
אלעזר שטרן: ברור לנו שהנסיבות הן של טרור.
אלעזר שטרן: מה שאני שואל, אם בסוף קבעת אחריות של הורים לילדיהם – לא משנה מה.
אלעזר שטרן: נכון שזה בנסיבות של טרור.
אלעזר שטרן: האם דפוס הפעולה הזה יוכל לעמוד להגנה – פעם כשיש אחריות הורים, יש אחריות הורים, נקודה.
אלעזר שטרן: האם אנשים לא יוכלו להשליך את זה על אלף סיטואציות שילדים עשו משהו?
אלעזר שטרן: הרי אתה קובע פה משהו - - -
דוד ביטן: אבל כרגע מה שאנחנו עושים זה לגבי נסיבות טרור.
דוד ביטן: יכול להיות שבעתיד יגידו הנה, פה זה מצליח, בואו נעשה את זה במקום אחר.
<גיל ברינגר: חשוב לציין שהעיקרון הזה שאתה מדבר עליו של אחריות הורית ביחס למעשים של הקטין הוא עיקרון שכבר קיים היום בחוק הנוער.
אלעזר שטרן: אני יודע, אבל הוא לא קיים הפוך.
אלעזר שטרן: אם יש אחריות הורים, זה בסדר, אבל לא - - -
<גיל ברינגר: לא, כבר - - -
אלעזר שטרן: ההורה הוא בחזקת חייב.
<גיל ברינגר: לא, לא, לא, כבר היום בחוק הנוער, בדרכי הטיפול, החלופה השביעית והשמינית בדרכי הטיפול אומרת שכאשר הנער הקטין הזה לא הורשע, ניתן להטיל קנס, פיצויים, הוצאות משפט על ההורה בגין העבירה שבנו ביצע.
<גיל ברינגר: מה שאנחנו עושים כאן, קובעים שזה לא רק במקרה של אי-הרשעה, אלא גם במקרה של הרשעת הקטין.
דוד ביטן: מי בעד הבקשה?
דוד ביטן: בעד אישור הבקשה להקדמת הדיון בהצעת החוק – פה אחד.
דוד ביטן: סיימנו את הישיבה, תודה רבה.
דוד ביטן: רבותי, אני מתכבד לפתוח את ישיבת ועדת הכנסת.
דוד ביטן: קודם כל אני רוצה להודיע: תקפו אותי בעיתון היום על כך שדחיתי את הדיון בנושא חוק המזומנים והחוק להלבנת הון, אז אני לא דוחה כלום, זו היתה בקשה של לשכת השר שביקשו לדחות עד לפגישה עם גפני.
דוד ביטן: בזמנו דחינו את זה כדי שהם יפגשו והפגישה לא הסתייעה אז שיפסיקו להאשים את הוועדות כל הזמן.
רועי פולקמן: היה סיכום בפעם הקודמת.
דוד ביטן: בואו נגיד שהאוצר מתדרך עיתונאים, משהו כזה, הם לא יודעים שזו הבקשה של השר.
רועי פולקמן: ממש לא.
יואב קיש: מה זה "אנחנו"?
יואב קיש: אתה מהאוצר?
יואב קיש: מה אתה מגן על האוצר?
רועי פולקמן: לא, אבל אני לא חושב שזה יצא מהאוצר, למה שזה יצא מהאוצר?
דוד ביטן: אז איך יצא?
רועי פולקמן: יש עיתונים שמחפשים.
דוד ביטן: עד כדי כך העיתונאים לא מסתכלים.
דוד ביטן: טוב, מכיוון שיו"ר ועדת הפנים צריך ללכת לדיון אז יש פה בקשה שהוא הגיש, לצבוע לכל ועדה 50,000 שקל מתקציב הכנסת, מהתקציב שהולך ליועצים בכל מקרה, זה לא שיש איזו תוספת תקציב.
דוד אמסלם: לא מגדילים תקציב, רק צובעים אותו.
דוד ביטן: לא מגדילים, צובעים אותו באופן שליו"ר הוועדה תהיה אמירה בנושא של יועצים לפי החוקים שמובאים בפניו.
דוד ביטן: תסביר את הבקשה.
רועי פולקמן: איפה הכסף הזה היום?
דוד ביטן: היום זה נמצא בממ"מ.
דוד ביטן: תנו לו שיסביר.
דוד אמסלם: קודם כל, שים לב, אני לא מפריע לך.
דוד ביטן: אני נותן לך לדבר, אין לי בעיה.
דוד אמסלם: שמת לב שאני מדבר רק כשאתה נותן לי.
דוד אמסלם: דרך אגב, אצלי בוועדה הוא מדבר מתי שהוא רוצה.
דוד ביטן: הוא לא נותן אבל לדבר מילה, מילה הוא לא נותן, אני נותן.
דוד אמסלם: בדקתי עם סטופר, הוא מדבר 70% מהזמן וטוען שאנחנו לא נותנים לו לדבר.
יואב קיש: בדרך כלל מי שאומר שלא נותנים לו לדבר זה מי שמדבר הכי הרבה.
דוד ביטן: אבל זה לא במקרה הזה.
דוד ביטן: יש לו שיטה לשאול שאלות כל הזמן אז מתי אפשר להשחיל מילה?
יואב בן צור: הוא מוציא אותך גם מהריכוז.
דוד אמסלם: טוב, רבותי, אני ביקשתי בעצם להעלות את הנושא הזה, אני אסביר גם מה בעצם הרציונל סביב העניין.
דוד אמסלם: בעיקר בוועדה שלי, אני נתקל הרבה פעמים בנושאים שאנחנו מבקשים מהפקידות לעשות עבודה כזאת או אחרת ואו שהיא לא עושה אותה או שהיא עושה אותה ולדעתי היא לא טובה.
דוד אמסלם: אני צריך איזשהו יועץ חיצוני שיבחן לי את הנושא.
דוד אמסלם: אני אתן דוגמה: למשל, היום עשינו דיון בנושא של הסעות ילדים עם מוגבלויות בבתי ספר, צריך להתקין תקנות, בינתיים התקנות לא מותקנות.
דוד אמסלם: אני ביקשתי מהמשרדים להתקין תוך 3 חודשים ואם לא אנחנו כוועדה נתקין את התקנות, נגיש את זה כהצעת חוק, אז אני צריך מישהו שיגבש לי את התקנות האלה, מישהו שיעשה.
דוד אמסלם: למשל, עוד דוגמה: אנחנו עושים דיון עוד מעט בנושא תעריפי המים מול התאגידים, הם נתנו לי תחשיבים, בעיקר הנדסיים, כמה עולה להניח תשתית וכו'.
דוד אמסלם: אני יודע שהסכומים מופרזים בגלל שאני הנחתי פעם את התשתיות.
דוד אמסלם: אני צריך מהנדס שייתן לי עבודה נגדית, חוות דעת נגדית כדי לקדם את הנושא וכן הלאה.
דוד אמסלם: ולכן, אני צריך שיהיה לי פול של שעות ייעוץ שישב בממ"מ.
דוד אמסלם: דרך אגב, אני לא חושב שזה צריך להיות מהתקציב של הממ"מ היום, אני מבקש תוספת בגלל שאני הולך להפעיל את זה מעבר לרגיל.
דוד אמסלם: שם, ברגע שאני צריך מהנדס, אני פונה לשירלי ואומר לה: שירלי, אני צריך מהנדס בנושא כך וכך, אנא תביאי לי אותו.
דוד אמסלם: היא תבוא, תוציא את הצעות המחיר שלה – לא משנה, אני לא נכנס לפרוצדורה – תגיד לי: תשמע, פלוני אלמוני הוא הבן אדם, דודי, היקף העבודה הוא 30 שעות, נביא אותו ל-30 שעות.
דוד ביטן: אתה לא מתכוון לבחור את האדם אלא הממ"מ בהתאם לכלים.
דוד אמסלם: אני צריך שיהיו לי את הזרועות כדי בעצם להתחיל לנהל את הוועדה שלי.
יואב בן צור: אולי לממ"מ יש כלים?
דוד אמסלם: אני היום פונה לממ"מ, אני אומר להם: רבותי, תנו לי חומרים.
דוד אמסלם: הם עושים את המאמצים, באמת הם עובדים מאוד קשה, באמת הם מפתיעים אותי, אבל אני לא יכול לבקש ממנה נושא הנדסי, אין לה אותו פה.
דוד אמסלם: לכן אני אומר, בכל גוף, כל מנהל מדור בעיריית זרנוגה, יש לו תקציב לייעוץ.
<חיים אבידור: אבל אין בעיה של תקציב.
<חיים אבידור: אין בעיה של תקציב, תבין, אדרבה, מה שאתה מבקש רק יגביל אותך, אני אסביר לך למה.
<חיים אבידור: לנו יש תקציב של כמיליון שקל לכל מיני יעוצים.
<חיים אבידור: קח, אם אתה רוצה 50,000 שקל לכל ועדה, אתה מיד מוריד את זה ל-600,000 שקל.
<חיים אבידור: יש לנו תקציב של מיליון שקל ואיזה יועץ שאתה רוצה תיקח, מבחינתי אין לי בעיה תקציבית.
<חיים אבידור: אני אף פעם לא אמרתי לממ"מ: אין לך כסף ליועצים.
דוד ביטן: נתקלת בבעיה בכלל או סתם העלית את הנושא?
<חיים אבידור: הבעיה היא אחרת לגמרי.
דוד אמסלם: לא, לא סתם.
דוד אמסלם: אני רגיל לעבוד במערכת שכשיש לי איזו דרישה והיא לא מגובה תקציבית אני צריך לדאוג לה לתקציב.
דוד אמסלם: אם שירלי אומרת לי: תשמע, דודי, העסק סגור תקציבית, אין בעיה, אז מבחינתי נפתרה הבעיה, אני צריך לשמוע את זה ממנה.
דוד ביטן: שירלי, הם פונים אליך עכשיו למהנדס, יש למשל חוק בנושא תכנון ובניה ורוצים יועץ שהוא אדריכל – אין לך בעיה לתת את זה מיד?
דוד אמסלם: הים קיבלתי מכתב ממישהו שדיבר איתי על סטייה ניכרת בנושא מרפסות למשל, אני רוצה לקחת תדריך היום, להגיד לו: תשמע, תן לי חוות דעת בגלל שאני רוצה להביא את זה לוועדת התכנון כדי להתווכח אתם על הנושא.
דוד ביטן: אין לך בעיה לתת במקרה כזה?
<שירלי אברמי: התשובה היא לא, כפי שאמר החשב.
<שירלי אברמי: אני רוצה לעשות קצת סדר: המצב היום הוא שכאשר ועדה מבקשת יועץ היא אכן פונה למרכז המחקר והמידע ומבקשת יועץ לנושא מסוים, ואז, מה שאנחנו בודקים זה האם מדובר בייעוץ שאנחנו, הממ"מ, יכולים לתת, או שמדובר בתחום, כפי שאתה דיברת, חבר הכנסת אמסלם, בתחום התמחות ספציפי שאין לנו אותו ולכן אנחנו יוצאים לייעוץ חיצוני.
<שירלי אברמי: מה שקורה בנקודת הזמן הזאת – כאשר אנחנו אומרים שבכנסת אין את אנשי המקצוע והמלצתנו היא לצאת לייעוץ חיצוני – שלפי ההיקף הנדרש אנחנו פועלים בהתאם לפרוצדורה.
<שירלי אברמי: יש היקף מסוים שמבקש שלוש הצעות ויש היקף מסוים שמבקש יציאה למכרז.
<שירלי אברמי: אם ההיקפים הם גדולים ומדובר כבר על מכרז זה אומר פרסום פומבי ואז הדברים ייקחו יותר זמן.
<שירלי אברמי: אם מדובר על היקפים שדורשים שלוש הצעות, שנדמה לי שאלה הדברים שעליהם אתם מדברים בסך הכול - - -
דוד ביטן: אבל אם פונים אליכם אתם הולכים לקולא בעניין הזה.
<שירלי אברמי: אנחנו לא הולכים לקולא ולא הולכים לחומרא, אנחנו הולכים לפי הדרישות המקצועיות, לפי ההיקף הנדרש.
<שירלי אברמי: לפעמים גם הוועדה יכולה להגיד: תגידו לנו מה ההיקף הנדרש, מה אתם חושבים שההיקף הנדרש ואז אנחנו נותנים את עמדתנו המקצועית.
דוד ביטן: טוב, זה מספק את היושב-ראש, אין שום בעיה.
יואב בן צור: תודה לחשב הכנסת.
דוד ביטן: אנחנו עוברים לסעיף 3.
דוד ביטן: אני, מהשהות הקצרה שלי בכנסת, ראיתי שחלק גדול מהתקציבים שמיועדים לפעילות של חברי הכנסת, פעילות חיצונית, משרד, קשר עם הציבור, דואר וכו', לא ממומשים וגם אי אפשר לנייד מסעיף לסעיף, אני רוצה לעשות סדר בעניין הזה.
יואב בן צור: מה זאת אומרת שאי אפשר לנייד מסעיף לסעיף?
דוד ביטן: למשל, התקציב של דואר הולך לדואר.
דוד ביטן: מפלגות שיש להן ציבור פריימריז מנצלות יותר את הדואר ומפלגות שבהן לח"כים אין את הצורך הזה לא מנצלות בכלל את הדואר.
דוד ביטן: זו דוגמה אחת.
דוד ביטן: אני הייתי רוצה שיהיה פול אחד גדול - - -
יואב בן צור: גם עם השכירות, לשכה פרלמנטרית וכו'?
דוד ביטן: גם השכירות, אף אחד לא מנצל את זה כי 19,000 שקל זה כלום, לא מספיק לשום דבר.
דוד אמסלם: איזו לשכה אפשר לשכור ב-19,000 שקל?
דוד ביטן: זה ברור, אי אפשר לשכור.
<חיים אבידור: אני תכף אסביר את זה.
דוד אמסלם: זה מזכיר לי את ההסעות של בתי הספר, את הכרטיסיות – שמתקצבים את זה באוצר אבל אף רשות לא מוציאה את זה.
דוד ביטן: בקיצור, אני רוצה לפשט את התהליך: או שזה יהיה סכום אחד גדול שאפשר להשתמש בו להרבה מאוד שימושים, או שיאופשר לנו לנייד איזושהי רמה של סכום ממקום למקום כדי שחברי הכנסת יוכלו יותר לתפקד.
דוד ביטן: אין לזה שום היגיון שיתנו לנו כסף ואנחנו לא יכולים לעשות אתו כלום.
יואב בן צור: אולי סכום אחד, שכולם יוכלו - - -
דוד ביטן: או סכום אחד.
דוד ביטן: אני חשבתי שאין לזה בכלל עלות תקציבית, מתברר שהם בחשבון כבר לוקחים שלא משתמשים וזה כבר בתוך התקציב.
דוד ביטן: שניים, יש תקנה אחת שהיא קשורה לעבר, נושא הפלאפונים.
דוד ביטן: יש לנו 23,000 שקל וברור שאף אחד לא משתמש, אלא אם כן קצת בחו"ל.
דוד ביטן: פה אני רוצה לתקן אותה, להפחית.
אורן אסף חזן: אבל הוצאנו כבר הודעה לוועדה, אני כבר פניתי במאי לוועדה הציבורית והם קיבלו החלטה כבר ביולי שהם הולכים לעדכן את זה עוד השנה, להוריד 75% מתוך זה.
דוד ביטן: 75% זה הרבה, חבל שפנית לוועדה, אני מעדיף שאנחנו נגבש החלטה ונפנה לוועדה ביחד ולא בשיטה הזאת.
דוד ביטן: מכיוון שזה גם כולל נסיעות לחו"ל אז ברור שבחו"ל אתה יכול להוציא כסף על אינטרנט.
אחמד טיבי: אני מתנגד, למה לבקש?
דוד ביטן: אתה משתמש בכל התקציב?
דוד ביטן: לא משתמשים.
אורן אסף חזן: הוא מדבר בג'אוול וזה עולה הרבה כסף.
אחמד טיבי: אני מתפעל מרמת ההיי-קיו שנפלה עליכם בבוקר.
אחמד טיבי: ג'אוול לא מכוסה על ידי הכנסת.
אורן אסף חזן: לא מכוסה?
אורן אסף חזן: אם אתה יודע כנראה שניסית.
דוד ביטן: מה זה ג'אוול?
דוד אמסלם: הרשת הפלסטינית.
דוד ביטן: מה זה קשור עכשיו הרשת הפלסטינית?
דוד ביטן: נו, באמת, חבר'ה.
אורן אסף חזן: יקר לו.
דוד ביטן: אי אפשר כל דבר להוביל לנושא הפלסטיני.
אורן אסף חזן: ביהודה ושומרון יש הרבה מקומות שאין קליטה סלולרית.
דוד אמסלם: 600 שקל בחודש.
אורן אסף חזן: 600 שקל זה גם בסדר.
אורן אסף חזן: דודי, גם 600 ו-700 שקל זה מספיק.
דוד ביטן: די, מספיק כבר, אתה קיבלת זכות דיבור?
אורן אסף חזן: אתה מנהל פה דיון, תנהל את השיחה בצורה עניינית לכולם, אל תעשה פה איפה ואיפה, עם כל הכבוד.
דוד ביטן: בחייך, אתה לא חייב כל פעם - - -
אורן אסף חזן: מה זה "בחייך"?
אורן אסף חזן: אתה מדבר על נושא שאני עובד עליו 6 חודשים, אתה רוצה לשמוע את דעתי?
אורן אסף חזן: תשמע.
דוד ביטן: בסדר, אז אמרת לי, לא ידעתי, תכף נראה.
דוד ביטן: חבל שפניתי לוועדה הציבורית אבל בסדר גמור.
אורן אסף חזן: לא חבל, זה התפקיד שלה, היא מחליטה.
אחמד טיבי: חבר הכנסת חזן, משהו קוליגייאלי – מזה הרבה שנים, בכנסות רבות, ועדת הכנסת דנה בנושאים האלה וחברי הכנסת לא פונים ישירות לוועדה הציבורית, משיקולים קוליגייאליים, גם כלפי היושב-ראש וגם - - -
אורן אסף חזן: קוליגייאלים?
אורן אסף חזן: אני הייתי היחיד פה שדיבר בקול שלא צריך להילחם נגד שכר חברי הכנסת אז תלמד אותי על קוליגייאליות.
אחמד טיבי: לא פונים ישירות לוועדה הציבורית.
דוד ביטן: לא פונים, ממתי פונים?
דוד ביטן: אני לא מבין את השיטה הזאת.
אורן אסף חזן: עוד לא היתה ועדה, זה היה בחודש הראשון.
דוד ביטן: תדבר בזכות הדיבור שלך, בסדר?
דוד ביטן: הוא קיבל זכות דיבור, תן לו לדבר ואל תפריע לו.
אחמד טיבי: האם יש חברי כנסת שמגיעים לתקרה הזאת של ה-23,000?
<חיים אבידור: אם אני אקח את הנתונים לשנת 2014, היו שני חברי כנסת שניצלו 100% מהמכסה.
<חיים אבידור: אני יודע שבמקרים הפרטיים האלה הם ניצלו 100% מהמכסה בגלל איזו בעיה שהיתה להם בגלישה בחו"ל וזה לא חזר על עצמו.
אורן אסף חזן: שכחו לעשות חבילת גלישה.
אחמד טיבי: יש טעויות בגלישה לפעמים.
<חיים אבידור: היתה טעות של חוסר תשומת לב - - -
יואב קיש: זה היה לחודש אחד, זה לא על כל השנה.
<חיים אבידור: זה היה ב-4 ימים אפילו, שהיתה איזושהי בעיה.
דוד ביטן: תמיד יש טעויות שם.
אחמד טיבי: לא, טעויות – צריך שהחברה הסלולרית תישא באחריות.